Official Journal C 358 , 15/12/2001 P. 0001 - 0001



Id-Deċiżjoni tal-Kunsill tas-6 ta' Diċembru 2001 li temenda d-Deċiżjoni tal-Kunsill tas-27 ta' Marzu 2000 li tawtorizza lid-Direttur ta' l-Europol biex jidħol f'negozjati dwar ftehim ma' Stati terzi u ma' korpi li m'għandhomx x'jaqsmu ma' l-Unjoni Ewropea. (2001/C 358/01) IL-KUNSILL TA' L-UNJONI EWROPEA, Wara li kkunsidra l-Artikolu 42(2), l-Artikolu 10(4) u l-Artikolu 18 tal-Konvenzjoni li tistabbilixxi l-Uffiċċju Ewropew tal-Pulizija (Konvenzjoni ta' l-Europol) [1], Wara li kkunsidra l-Att tal-Kunsill tat-3 ta' Novembru 1998 li jistabbilixxi r-regoli dwar ir-Relazzjonijiet esterni ta' l-Europol ma' Stati terzi u ma' korpi li m'għandhomx x'jaqsmu ma' l-Unjoni Ewropea [2], u b'mod partikolari l-Artikolu 2 f'dak l-Att, Wara li kkunsidra l-Att tal-Kunsill tat-3 ta' Novembru 1998 li jistabbilixxi r-regoli dwar l-ilqugħ ta' l-informazzjoni mill-Europol minn terzi [3], u b'mod partikolari l-Artikolu 2 f'dak l-Att, Wara li kkunsidra l-Att tal-Kunsill ta' Marzu 1999 li jadotta r-regoli dwar it-trasmissjoni ta' data personali mill-Europol lejn Stati terzi u korpi terzi [4], u b'mod partikolari l-Artikoli 2 u 3 f'dak l-Att, Billi: (1) L-ħtiġijiet operazzjonali u l-bżonn ta' ġlieda effettiva kontra l-forom organizzati ta' kriminalità permezz ta' l-Europol jitolbu li Monako tiżdied fil-lista ta' l-Istati terzi li magħhom id-Direttur ta' L-Europol huwa awtorizzat li jibda n-negozjati. (2) Fid-Deċiżjoni tal-Kunsill tas-27 ta' Marzu 2000 li tawtorizza lid-Direttur ta' l-Europol biex jidħol f'negozjati ta' ftehim ma' Stati terzi u korpi li m'għandhomx x'jaqsmu ma' l-Unjoni Ewropea [5] l-UNDCP (Programm għall-Kontroll ta' Drogi tan-Nazzjonijiet Uniti) tniżżel fil-lista bħala waħda mill-entitajiet li m'għandhomx x'jaqsmu ma' l-Unjoni Ewropea li magħhom id-Direttur ta' l-Europol huwa awtorizzat li jibda n-negozjati. (3) l-Ħtiġijiet operazzjonali u l-bżonn ta' ġlieda effettiva kontra l-forom organizzati ta' kriminalità permezz ta' l-Europol jitolbu li minflok il-Programm għall-Kontroll ta' Drogi tan-Nazzjonijiet Uniti (UNDCP) ikun hemm l-Uffiċċju tan-Nazzjonijiet Uniti għall-Kontroll tad-Drogi u l-Prevenzjoni tal-Kriminalità (ODCCP). (4) Id-Deċiżjoni tas-27 ta' Marzu 2000 għandha għalhekk tiġi emendata, IDDEĊIEDA DAN LI ĠEJ: Artikolu 1 Id-Deċiżjoni tal-Kunsill tas-27 ta' Marzu 2000 hija hawnhekk emendata kif ġej: Fl-Artikolu 2(1): (a) fl-intestatura "Stati Terzi" , l-inċiż li ġej għandu jiżdied, bejn Malta u l-Marokk: "— Monako"; (b) fl-intestatura "korpi li m'għandhomx x'jaqsmu ma' l-Unjoni Ewropea", l-inċiż - "UNDCP (Programm għall-Kontroll ta' Drogi tan-Nazzjonijiet Uniti)" għandu jiġi mibdul b'dan li ġej: - "ODCCP (Uffiċċju tan-Nazzjonijiet Uniti għall-Kontroll tad-Drogi u l-Prevenzjoni tal-Kriminalità)". Artikolu 2 Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej. Artikolu 3 Din id-Deċiżjoni għandha tidħol fis-seħħ fil-ġurnata wara dik li fiha kienet adottata. Maghmula fi Brussel, fis-6 ta' Diċembru 2001. Għall-Kunsill Il-President M. Verwilghen [1] ĠU C 316, tas-27.11.1995, p. 2. [2] ĠU C 26, tat-30.1.1999, p. 19. [3] ĠU C 26, tat-30.1.1999, p. 17. [4] ĠU C 88, tat-30.1.1999, p. 1. [5] ĠU C 106, tat-13.2.2000, p. 1. --------------------------------------------------